ટૉપ્સમાં અનઈવન હેમલાઇન બધી જ લેન્ગ્થમાં આવે છે, જેમ કે શૉર્ટ ટૉપ્સથી લઈને લૉન્ગ સુધી. અનઈવન હેમલાઇનવાળાં ટૉપ્સ ડેનિમ સાથે સારાં લાગી શકે. જો તમારી હેવી બૉડી હોય તો ફ્રન્ટમાં અનઈવન હેમલાઇનવાળું ટૉપ ન પહેરવું. એના લીધે પેટનો ભાગ વધારે દેખાશે. ફ્રન્ટ અનઈવન હેમલાઇનવાળું ટૉપ એટલે કે જેમાં ફ્રન્ટ ઓપન હોય અને ફ્રન્ટમાં ૧૦ ઇંચથી લઈને ૧૫ ઇંચ સુધી બટન આપવામાં આવે અને પછી સ્લિટ હોય, જે પાછળની જે લેન્ગ્થ હોય એને મૅચ કરે. લૉન્ગ અનઈવન હેમલાઇનવાળું ટૉપ ચૂડીદાર સાથે તો સારું લાગે જ છે, પરંતુ સ્કર્ટ સાથે પણ સુંદર લાગે છે. ખાસ ધ્યાન રાખવું કે જો સ્કર્ટનો ઘેરો વધારે હોય તો ટૉપ એ-લાઇનવાળું સિલેક્ટ કરવું અને જો સ્કર્ટ એ-લાઇનવાળું હોય તો ટૉપ તમે ઘેરવાળું પસંદ કરી શકો, જેમાં અનઈવન હેમલાઇન હોય.